**Tamsalu Gümnaasiumi hoolekogu protokoll nr 38 31.08.2016**

Koosolekust võtsid osa: K. Hallik, U. Tamm, A. Tops, M. Nõmmik, L. Valdok

T. Lindre, T. Pukk, T. Kaldaru, Tamsalu Gümnaasiumi direktor T. Parmasto.

Koosolek algas 15.00

Koosolek lõppes 17.00

**Päevakorras:**

1. **Arvamuse andmine Tamsalu Gümnaasiumi põhimääruse muudatustele**
2. **Tamsalu Gümnaasiumi 5. ja 6. klassi õpilaste arvu suurendamine.**
3. **Info ja küsimused**

1. Aime Tops tutvustas muudatusi kooli põhimääruses. Mais tegid hoolekogu liikmed ettepaneku täpsustada põhimääruses paragrahv neljas punkti kuus, mis selgitab hoolekogu liikmete valimist lastevanemate seast. Uues redaktsioonis on punkt 6 sõnastatud järgmiselt: „Vanemate esindajad valitakse hoolekogusse lastevanemate üldkoosoleku poolt ja esindajate koosseis kinnitatakse igal õppeaastal septembris toimuval üldkoosolekul.“

Põhimääruses tehti parandused ka õpetajate atesteerimist puudutavates punktides, sest koolides enam õpetajaid ei atesteerita. Termin õppeveerand asendati trimestriga, sest 2016/2017 õppeaastast alates on Tamsalu Gümnaasiumis õppeaasta jaotatud trimestriteks.

Hoolekogu toetas muudatusi ja andis nõusoleku esitada põhimääruse muudatused vallavalitsusele kinnitamiseks.

2. A. Tops tegi ettepaneku moodustada 5. klass 25 ja 6. klass 27 õpilasega,

kasutades tasemerühmades õpetamist.

Kõik hoolekogu liikmed toetasid ettepanekut.

3.Hoolekogu liikmed kohtusid 15. augustist tööle asunud Tamsalu Gümnaasiumi direktori Tiina Parmastoga. Hoolekogu liikmed esitasid direktorile hulgaliselt küsimusi.

A.Tops andis lühikese ülevaate kooli valmisolekust uueks õppeaastaks. Maja on korras, on muretsetud uusi vahendeid robootika ringile, lisatud vajadusel mööblit klassidesse. Pedagoogiline kaader on olemas, tööle asus majandusjuhataja. Vaja oleks kergejõustiku ja sportmängude treenerit.

Hoolekogu liikmed arutlesid lastevanemate kogu vajalikkuse ja tulemuslikkuse üle ja otsustati kogu moodustamise ettepanek teha lastevanemate üldkoosolekul.

Kooli direktorile tehti ettepanek kutsuda lastevanemate üldkoosolek kokku 19. septembril.

**Tamsalu Gümnaasiumi hoolekogu protokoll nr 39 20.11.2016**

Koosolekust võtsid osa: K. Hallik, U. Tamm, A. Tops, G. Uiboaed, L. Valdok, T. Lindre, T. Kaldaru, M. Metsalu

Koosolekult puudus T. Pukk

Koosolek algas 16.30

Koosolek lõppes 17.50

**Päevakorras:**

1. **Uute hoolekogu liikmete tutvustus**
2. **Hoolekogu esimehe valimine**
3. **Info ja küsimused**

1. Hoolekogu esimees Tuuli Lindre tutvustas 19.09 lastevanemate üldkoosolekul valitud hoolekogu liiget Gert Uiboaeda ja õpilasesinduse nimetatud esindajat Maiko Metsalut. Enesetutvustuseks said sõna ka uued liikmed.

**2. OTSUS:** Tamsalu Gümnaasiumi hoolekogu esimeheks valiti Gert Uiboaed.

Lepiti kokku, et hoolekogu koosolekud hakkavad toimuma üldjuhul peale tööpäeva ning hoolekogu töös võiks rakendada ka enam virtuaalset suhtlemist.

3. T. Lindre informeeris hoolekogu liikmeid, et 24. 11 kell 15-18 toimub koolidirektori tellitud hoolekogu koolitus ning avaldas lootust, et koolitus annab uuele hoolekogu esimehele ja liikmetele uusi teadmisi edasiseks tegutsemiseks.

Kaja Hallik tundis huvi õpilasesinduse soovide vastu huvitegevuses.

K. Hallik tegi ettepaneku, et õpilasesindus selgitaks järgmiseks koosolekuks välja õpilaste soovid ja ettepanekud huvitegevuses.

Õpilasesinduse president M. Metsalu lubas sellega tegeleda.

K. Hallik kiitis Tamsalu ja Kallaste kooli lõiminguprojekti, millega tema lapsed igati rahul olid.

Lepiti kokku, et hoolekogu järgmisel koosolekul arutletakse täpsemalt huvitegevuse teemal.

Hoolekogu liikmete poolt tehti ettepanek varustada kehalise kasvatuse õpetajad vajalike esmaabivahenditega. A. Tops lubas info edastada kooli direktorile ja meditsiiniõele.